Public procurement notice: Prior Information Notice Without Call For Competition
Published: 2022-04-01
Buyer: Staten og Kommunernes Indkøbsservice A/S
Country: DK
Contract type: Services
CPV classification: 72000000 | 72300000 | 72500000 | 72900000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
SKI forbereder genudbud af 02.22 it-drift, hvor der kan anskaffes it-drift samt tilhørende services. Aftalen bliver udbudt som et Dynamisk Indkøbssystem. Udbuddet forventes offentliggjort i september 2022.
Nærværende vejledende forhåndsmeddelelse offentliggøres med henblik på at gøre potentielle leverandører opmærksomme på det kommende udbud og gøre relevante markedsaktører opmærksomme på en teknisk dialog, der forventes påbegyndt i april 2022.
Interesserede leverandører kan på udbudssiden for 02.22 it-driftskapacitet (2022) læse om den nuværende aftales opbygning. Dette er dog ikke nødvendigvis et udtryk for den kommende aftales struktur eller indhold, som ikke er fastlagt endnu.
Interesserede leverandører kan desuden holde sig orienteret om den kommende aftale på: udbudssiden for 02.22 it-driftskapacitet (2022) som løbende opdateres.
Formålet med den tekniske dialog er at give potentielle tilbudsgivere og andre relevante markedsaktører lejlighed til at komme med bidrag til udformningen af den kommende 02.22-aftale.
Som en del af den tekniske dialog vil der blive afholdt møder, benævnt leverandørfølgegruppemøder. Formålet med disse er dels at informere potentielle tilbudsgivere om status på det igangværende arbejde, og dels at informere om og få tilbagemeldinger på udformningen af materialet. Møderne vil som udgangspunkt blive afholdt virtuelt.
Første møde i leverandørfølgegruppen afholdes den 27. april 2022. Mødet afholdes virtuelt. Interesserede leverandører bedes tilkendegive deres interesse om at deltage i den tekniske dialog, herunder i første møde i leverandørfølgegruppen, ved fremsendelse af mail til hz@ski.dk senest den 21. april 2022.
Relevante dele af materialet vil blive gjort tilgængeligt undervejs i forløbet. Her vil det også være beskrevet, hvordan SKI ønsker at modtage potentielle tilbudsgiveres og markedsaktørers spørgsmål og kommentarer til materialet. SKI skal opfordre potentielle tilbudsgivere og markedsaktører til at kommentere på de tilgængelige dele af materialet, da det er her, det er muligt at få indflydelse på udformningen. For yderligere oplysninger kan der henvises til udbudssiden for 02.22 it-driftskapacitet (2022) hvor der løbende vil blive orienteret om vigtige forhold og datoer vedrørende udbuddet, herunder den tekniske dialog. SKI er ikke forpligtet til at imødekomme de indkomne kommentarer m.v. til udbudsmaterialet. SKI vil dog vurdere hensigtsmæssigheden af alle indkomne kommentarer og ændringsforslag, herunder de juridiske og kommercielle konsekvenser ved at indarbejde dem i udbudsmaterialet. SKI er endvidere ikke forpligtet til at besvare de kommentarer, ændringsforslag, spørgsmål m.v, der måtte fremkomme forud for offentliggørelse af det endelige udbudsmateriale.
SKI forbeholder sig af ressourcemæssige hensyn retten til at begrænse antallet af deltagere i den tekniske dialog. En eventuel begrænsning vil i så fald ske på baggrund af objektive og saglige kriterier, idet SKI ønsker at sammensætte deltagerfeltet sådan, at det er repræsentativt for markedet, set i forhold til virksomhedens størrelse, geografi og aktivitetsområder.
Den tekniske dialog har alene til formål at give SKI input til udbudsmaterialet m.v. for at sikre, at indholdet af det kommende Dynamiske Indkøbssystem, bliver udformet på en kommerciel attraktiv måde, som afspejler kundernes behov og markedet i øvrigt. SKI forbeholder sig dog adgang til at henvende sig til potentielle tilbudsgivere for nærmere uddybning af deres kommentarer og ændringsforslag. Potentielle tilbudsgivere skal være opmærksomme på, at de ved kommentering af udkastet til udbudsmateriale accepterer, at SKI kan anvende alle indkomne oplysninger i det endelige udbudsmateriale eller på anden kan offentliggøre det i anonymiseret form. SKI skal derfor opfordre til ikke at sende fortrolige oplysninger. Alle oplysninger og materialer både i denne meddelelse og på hjemmesiden, hvor den tekniske dialog afvikles, er udtryk for SKI's foreløbige udkast. SKI forbeholder sig således ret til at foretage ændringer i alle oplysninger og materialer i det endelige udbudsmateriale bl.a. på baggrund af den tekniske dialog. Det er ikke en forudsætning for efterfølgende at kunne deltage i udbuddet, at man deltager i den tekniske dialog